text: 劉調羹，字仲濟，號依岡，河南開封府禹州人。明朝政治人物。生平.萬曆四十年壬戌科進士。授豐縣知縣，清謹愛民，尤喜作士，豐人立祠祀之。崇禎元年擢湖廣道御史，巡中城，值己巳之變，奉命協守德勝門，日夜嚴核，守禦罔懈，敘勞加服俸一級。巡光祿寺，節省七百餘金，奉旨紀錄。四年巡按福建，計殲巨寇鍾凌秀、劉香仔等，敗其黨，贖鍰除解京外，餘五千兩，悉糴谷備賑。中丞某公因官評相激，致省民之譁，公為開諭，皆俯首聽命，曰：劉公生我。遂有北人不愛錢之謠。覆命過家，囊無長物，六年卒，詔頒金恤之。家族.父劉峨，教授，贈御史。
metadata: erhwenkuo/wikipedia-zhtw
metadata: 劉調羹
metadata: https://zh.wikipedia.org/wiki?curid=7451729